laion/Wikipedia-Exotic huggingface dataset:
ერატეინო

ერატეინო (ბერძ. Ερατεινό) — სოფელი საბერძნეთში. მდებარეობს აღმოსავლეთი მაკედონია და თრაკიის პერიფერიის კავალის რეგიონალური ერთეულის ნესტოსის მუნიციპალიტეტში. 2011 წლის აღწერის მონაცემებით სოფლის მოსახლეობა 649 კაცს შეადგენს. სოფელი განლაგებულია ზღვის დონიდან 8 მეტრზე, ქრისუპოლისის ვაკეზე. სოფელი სახელგანთქმულია თავისი საზამთროთი და ყოველწლიურად იმართება საზამთროს ფესტივალი. XX საუკუნის დასაწყისში სოფლის მოსახლეობის უმრავლესობა მუსლიმი იყო. საბერძნეთის არმიის 1911 წლის მონაცემებით, მათი რაოდენობა 130 კაცს შეადგენდა. 1928 წლის აღწერის მიხედვით მოსახლეობამ 384 კაცი შეადგინა, ხოლო მომდევნო აღწერების დინამიკა შემდეგნაირად გამოიყურებოდა: 1940: 584 კაცი, 1951: 761 კაცი, 1961: 871 კაცი, 1971: 834 კაცი, 1981: 944 კაცი, 1991: 781 კაცი. ↑ ქრისუპოლისი > ღირსშესანიშნაობები. diakopes.gr. დაარქივებულია ორიგინალიდან — 2020-08-17. ციტირების თარიღი: 14 თებერვალი 2017. ↑ სარი-შაბანის რაიონის მოსახლეობა (ქრისუპოლისი). დიმიტრის ლიტოტოპოსი. ციტირების თარიღი: 14 თებერვალი 2017. ↑ Μιχαήλ Σταματελάτος, Φωτεινή Βαμβά Σταματελάτου (2001). საბერძნეთის გეოგრაფიული ლექსიკონი. ათენი: Ερμής, გვ. 224. ISBN 960-320-133-2.
კოსუ

კოსუ (ფრანგ. Lac de Kossou) — წყალსაცავი მდინარე ბანდამაზე, ყველაზე უფრო დიდი ტბა კოტ-დ’ივუარში. შეიქმნა 1973 წელს მდინარე ბანდამაზე კოსუს კაშხლის მშენებლობის შედეგად. ამის შედეგად 85 ათასი ადამიანი (ძირითადად ბაულე) იძულებული გახდა დაეტოვებინა დატბორილი ტერიტორია. მდინარის სიგრძე — 150 კმ, ფართობი — 1700 კმ², წყლის ხარჯი — 30 მილიარდი მ³. Ivory Coast energy (ინგლისური)
ბუიო

ბუიო (ფრანგ. Lac de Buyo) — წყალსაცავი მდინარე სასანდრაზე, ხელოვნური ტბა კოტ-დ’ივუარის დასავლეთ ნაწილში. შეიქმნა 1980 წელს მდინარე სასანდრაზე ბუიოს კაშხლის მშენებლობის შედეგად. ტბაში წყლის ხარისხი დაბალ დონეზეა ჭუჭყიანი ჩამდინარე წყლებისა და უახლოეს რაიონებში საკმაოდ დიდი რაოდენობის სასუქების გამოყენების გამო. ↑ http://mapcarta.com/16926970 ↑ Ivory Coast - Country Listing ↑ Looking Beyond the Environment - IDRC დაარქივებული 2007-03-10 საიტზე Wayback Machine.
ებრიე

ებრიე — ლაგუნა კოტ-დ’ივუარში, რომელიც მდებარეობს ატლანტის ოკეანის სანაპიროზე და ოკეანისგან გამოყოფილია გრძელი და ვიწრო ხვეული სანაპირო ხაზით. 100 კმ სიგრძის ლაგუნა გვინეის ყურესთან დაკავშირებულია ვრიდის არხით, ხოლო მდინარე კომოე მასში ჩაედინება. ლაგუნის სიგანე საშუალოდ 4 კმ-ია, ხოლო საშუალო სიღრმე 5 მეტრი. ლაგუნის ნაპირებზე განლაგებულია ქვეყნის ყველაზე უფრო დიდი ქალაქი აბიჯანი და ასევე სხვა ქალაქები, როგორებიცაა გრან-ბასამი, ბინგერვილი და ჟაკვილი. Seasonal Hydrodynamics in the Ebrie Lagoon, Abidjan, Cote d'Ivoire დაარქივებული 2006-09-19 საიტზე Wayback Machine. კოორდინატები: 5°16′19″ ჩ. გ. 4°20′21″ დ. გ.﻿ / ﻿5.27194° ჩ. გ. 4.33917° დ. გ.﻿ / 5.27194; -4.33917
ნიმბა

ნიმბა (ფრანგ. Mont Nimba, რიშარ მოლარის მთა) — მთა კოტ-დ’ივუარის და გვინეის სახელმწიფო საზღვარზე დასავლეთ აფრიკაში. ყველაზე უფრო მაღალი წერტილი ორივე ქვეყანაში, რომლის სიმაღლე ზღვის დონიდან შეადგენს 1752 მეტრს. მთა გვინეის მთიანეთის შემადგენელი ნაწილია, რომელიც ყოფს სახელმწიფო საზღვრებს ამ ორ ქვეყანასა და ასევე ლიბერიას შორის. უახლოესი დასახლებული პუნქტებია ქალაქი იეკეპა ლიბერიის ჩრდილოეთში და ნ'ზოო გვინეის სამხრეთ-აღმოსავლეთში. მთას სახელი დაერქვა ფრანგი გეოგრაფის ჟაკ რიშარ მოლარის პატივსაცემად, რომელიც დაიღუპა მთის კალთაზე 1951 წელს. მანამდე მას სახელად ერქვა ნუონის მთა. მთა მდიდარია რკინის მადნით და კობალტით. რკინის კვარციტების ფურცლების, ფიქალის და გრანიტული გნაისების ნარევი ხელს უწყობს გეოლოგიური ნიადაგის წარმოქმნას. ნიმბას მთაზე მდებარეობს ნიმბას მთის ნაკრძალი, რომელიც დღეისათვის მოიცავს 17 540 ჰა-ს. რეგიონის ბიომრავალფეროვნებისათვის მთის დიდი მნიშვნელობა მტკიცდება იმითაც, რომ 1980 წლიდან ნიმბას მთის ნაკრძალის გვინეის ნაწილი შეყვანილია ბიოსფერული რეზერვატების მსოფლიო ქსელში, ხოლო 1981 წელს მთა გვინეის და კოტ-დ’ივუარის ტერიტორიაზე შეიყვანეს იუნესკოს მსოფლიო მემკვიდრეობის ობიექტების სიაში. მთაზე და მის ახლო შემოგარენში არ არსებობს ადამიანების დასახლებები, მაგრამ უშუალოდ მთის ძირში მდებარეობს დაახლოებით 10 დასახლება.. ↑ Colombant, Nico (30 January 2008)."Villagers Resist Environmentalists Around Guinea's Mount Nimba". Voice of America. ↑ Westermann, Diedrich; Smith, Edwin William; Forde, Cyril Daryll (1951). Africa. Oxford University Press. p. 335. ↑ (1969) West Africa. London: Methuen. ISBN 0-416-26900-1.  ↑ Mount Nimba Strict Nature Reserve. იუნესკო. დაარქივებულია ორიგინალიდან — 2012-07-03. ციტირების თარიღი: 2010-10-30. ↑ Monts Nimba. BirdLife International. დაარქივებულია ორიგინალიდან — 2012-07-03. ციტირების თარიღი: 2010-10-30.
ვალტერ ჰაზენკლევერი

ვალტერ ჰაზენკლევერი (გერმ. Walter Hasenclever; დ. 8 ივლისი, 1890, აახენი — გ. 21 ივნისი, 1949, ლე-მილი, საფრანგეთი) — გერმანელი პოეტი, დრამატურგი, ექსპრესიონიზმის წარმომადგენელი. აღსანიშნავია მისი ლექსების კრებული „ყრმა“ (1913), დრამები „ვაჟიშვილი“ (1914), „ანტიგონე“ (1917), „მხსნელი“ (1919), „მკვლელობა“ (1926). ჰაზენკლევერის კომედია „საქმის კაცი“ (1926) დაიდგა რუსთაველის თეატრში 1927. მასვე ეკუთვნის ფარსები, კინოსცენარი, ანტიფაშისტური ტრაგიკომედია „მიუნხჰაუზენი“ (1933, გამოქვეყნდა 1947, დაიდგა 1948) და სხვ. ქართული საბჭოთა ენციკლოპედია, ტ. 11, თბ., 1987. — გვ. 588. ვალტერ ჰაზენკლევერი — ნამუშევრები პროექტ „გუტენბერგზე“ ვალტერ ჰაზენკლევერი — ნამუშევრები საიტზე Internet Archive ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ filmportal.de — 2005. <a href="https://wikidata.org/wiki/Track:Q15706812"></a> ↑ 5.0 5.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 Munzinger Personen <a href="https://wikidata.org/wiki/Track:Q107343683"></a> ↑ Deutsche Nationalbibliothek Record #118546619 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a>
Vox Media

Vox Media — ამერიკული ტრანსნაციონალური ციფრული მედია კომპანია, დაფუძნებული 2005 წლის 14 ივლისს თავდაპირველი სახელწოდებით SportsBlogs. დააარსეს ჯერომ ამსტრონგმა, ტაილერ ბლეჟინსკიმ და მარკოს მულიცასმა. კომპანიის შტაბ-ბინა მდებარეობს ვაშინგტონსა და ნიუ-იორკში. ამჟამად ის მართავს რვა სარედაქციო ბრენდს: SB Nation, The Verge, Polygon, Curbed, Eater, Racked, Vox, და Recode. კომპანია ფლობს და მართავს ოფისებს ლოს-ანჯელესში, ჩიკაგოში, ოსტინსა და სან-ფრანცისკოში. ქსელი თავისთავში მოიცავს 300-მდე საიტსა და 400-მდე ანაზღაურებად რედაქტორს. ოფიციალური საიტი ↑ SBNation.com WHOIS, DNS, & Domain Info - DomainTools. WHOIS. ციტირების თარიღი: 2017-07-12. ↑ Jim Bankoff. crunchbase.com. ციტირების თარიღი: 4 სექტემბერი, 2015. ↑ Digital Media Hub Vox Valued at $1B as NBCUniversal Invests. Inc.com. ციტირების თარიღი: 4 სექტემბერი, 2015. ↑ Plambeck, Joeseph (6 ივნისი, 2010). „Sports-Centric Web Sites Expand, and Bias Is Welcome“. New York Times. შეამოწმეთ თარიღის პარამეტრი |date=-ში (დახმარება) ↑ Kerr, Ronny (8 ნოემბერი, 2010). „Sports blog and news network continues its rise“. Vator.tv. შეამოწმეთ თარიღის პარამეტრი |date=-ში (დახმარება)
ანზორ ერქომაიშვილი

ანზორ ერქომაიშვილი (დ. 10 აგვისტო, 1940, ბათუმი, საქართველოს სსრ — გ. 31 მარტი, 2021, თბილისი) — ქართველი მუსიკოსი, პოლიტიკოსი, ფოლკლორისტი, ხელოვნების მუშაკი, საგუნდო დირიჟორი, ხალხური სიმღერების შემკრები. საქართველოს ხელოვნების დამსახურებული მოღვაწე (1969), თბილისის საპატიო მოქალაქე (2014). დაიბადა დავით ერქომაიშვილისა და ეთერ გორდელაძის ოჯახში. არის თვითნასწავლი მომღერლის, არტემ ერქომაიშვილის შვილიშვილი. არტემისვე რჩევით მიიღო უმაღლესი მუსიკალური განათლება, ჩააბარა კულტურულ-საგანმანათლებლო სასწავლებელში, შემდეგ კი თბილისის სახელმწიფო კონსერვატორიაში, რომელიც 1969 წელს დაამთავრა. ჯერ კიდევ სტუდენტმა დაიწყო გურული საგალობლებისა და ხალხური სიმღერების გადატანა ნოტებზე. კონსერვატორიაში დააარსა ამ სიმღერების შემსწავლელი ვოკალური ანსამბლი „გორდელა“. 1968 წლიდან არის ვოკალურ ანსამბლ „რუსთავის“ ხელმძღვანელი. ანსამბლთან ერთად საგასტროლოდ იყო საზღვარგარეთის მრავალ ქვეყანაში. 1972–1975 წლებში რუსთავის სამუსიკო სკოლის დირექტორი. გამოცემული აქვს მის მიერვე ჩაწერილი და გაშიფრული 7 ქართული (გურული) ხალხური სიმღერა (1972, მოსკოვი). გამოსაცემად მოამზადა კრებული „გურული ხალხური სიმღრები“. 2008 წელს გახდა საქართველოს პარლამენტის წევრი ოზურგეთის საარჩევნო ოლქიდან ერთიანი ნაციონალური მოძრაობის წარდგინებით. 2009 წლიდან შეწყვიტა საკანონმდებლო საქმიანობა და არის ფოლკლორის ეროვნული ცენტრის ხელმძღვანელი. 2014 წელს მიენიჭა თბილისის საპატიო მოქალაქის წოდება დაჯილდოებულია ბრწყინვალების საპრეზიდენტო ორდენით (2020). ავტორია წიგნებისა „ხმა უცნაური“, „ბაბუა“ (1980), „შავი შაშვი ჩიოდა“ (1988). გარდაიცვალა 2021 წლის 31 მარტს, პირველ საუნივერსიტეტო კლინიკაში, COVID-19-ით გამოწვეული გართულებების შედეგად. დაკრძალულია მწერალთა და საზოგადო მოღვაწეთა მთაწმინდის პანთეონში. 2020: ბრწყინვალების საპრეზიდენტო ორდენი ქართული საგუნდო მუსიკის, ფოლკლორის განვითარებისა და პოპულარიზაციის საქმეში შეტანილი განსაკუთრებული წვლილისათვის, ნაყოფიერი პედაგოგიური, საზოგადოებრივი მოღვაწეობისა და ქვეყნის წინაშე აღმატებული ღვაწლისათვის ივანე ჯავახიშვილის სახელობის პრემია შოთა რუსთაველის სახელობის სახელმწიფო პრემია ილია ჭავჭავაძის სახელობის პრემია ექვთიმე თაყაიშვილის სახელობის პრემია იაკობ გოგებაშვილის სახელობის პრემია ალბერტ შვაიცერის სახელობის პრემია ჩხიკვაძე გ., ქართული საბჭოთა ენციკლოპედია, ტ. 4, თბ., 1979. — გვ. 209. გეგეჭკორი ვ., ქართული ხალხური სიმღერის ოსტატები, წგნ. 1-3, თბ., 1954–1966; ანზორ ერქომაიშვილი — საქართველოს ბიოგრაფიული ლექსიკონი ანზორ ერქომაიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ 1.0 1.1 „გარდაიცვალა ანზორ ერქომაიშვილი“. 1tv.ge. ციტირების თარიღი: 31 მარტი, 2021. შეამოწმეთ თარიღის პარამეტრი |access-date=-ში (დახმარება) ↑ „თბილისობა 2014“ — საბჭოთა დღესასწაულიდან ფუყე დღესასწაულამდე. „რადიო თავისუფლება“, 25.10.2014. ↑ „ანზორ ერქომაიშვილი მთაწმინდის პანთეონში დაკრძალეს“. imedinews.ge. დაარქივებულია ორიგინალიდან — 2021-04-15. ციტირების თარიღი: 3 აპრილი, 2021. შეამოწმეთ თარიღის პარამეტრი |access-date=-ში (დახმარება)
ენდი როდიკი

ენდრიუ სტივენ როდიკი (ინგლ. Andrew Stephen Roddick; დ. 30 აგვისტო, 1982, ომაჰა, ნებრასკა, აშშ) — ამერიკელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი. როდიკს მოგებული აქვს 1 დიდი სლემის ტურნირი – 2003 წელს, მან აშშ-ის ღია პირველობის ფინალში ესპანელი ხუან კარლოს ფერერო სამ სეტში დაამარცხა. იგი ასევე ოთხჯერ გავიდა დიდი სლემის ტურნირების ფინალებში, თუმცა ყოველ ჯერზე როჯერ ფედერერთან მარცხდებოდა. როდიკმა ასევე 5 მასტერსის ტურნირი მოიგო. ჯამში ამერიკელს ATP-ის 32 ტურნირი აქვს ერთეულებში მოგებული. როდიკი ჯამში 13 კვირის განმავლობაში იკავებდა ჩოგბურთელთა რეიტინგში პირველ ადგილს. 2002 წლიდან 2010 წლამდე, როდიკი უწყვეტად შედიოდა რეიტინგის ტოპ-10-ში. იგი დღემდე უკანასკნელი მამაკაცი ჩოგბურთელია ჩრდილოეთ ამერიკის კონტინენტიდან, ვინც დიდი სლემის ტურნირი მოიგო და ვისაც რეიტინგში პირველი ადგილი ეკავა. სანაკრებო დონეზე, მან ერთხელ მოიგო დეივისის თასი აშშ-ის ნაკრებთან ერთად. როდიკმა კარიერა 2012 წელს დაასრულა. 2017 წელს, იგი საერთაშორისო ჩოგბურთის დიდების დარბაზში შეიყვანეს. მთავარი სტატია: ენდი როდიკის სტატისტიკა და მიღწევები. როდიკი–ფედერერის მეტოქეობა ენდი როდიკი Twitter-ზე როდიკის ფონდი როდიკი ATP-ის ოფიციალურ საიტზე როდიკი ITF-ის ოფიციალურ საიტზე დაარქივებული 2018-01-15 საიტზე Wayback Machine. როდიკი დეივისის თასის ოფიციალურ საიტზე როდიკი საერთაშორისო ჩოგბურთის დიდების დარბაზის ოფიციალურ საიტზე ↑ „Roddick claims US Open title“. bbc.co.uk. ციტირების თარიღი: 29 იანვარი 2018. ↑ „Andy Roddick retires after US Open defeat by Del Potro“. bbc.com. ციტირების თარიღი: 26 ნოემბერი 2017.
მარატ საფინი

მარატ საფინი (რუს. Марат Сафин; დ. 27 იანვარი, 1980, მოსკოვი, რსფსრ, სსრკ) — რუსი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი. საფინს მოგებული აქვს 2 დიდი სლემის ტურნირი – 1 აშშ-ის ღია პირველობა და 1 ავსტრალიის ღია პირველობა. მან ასევე მოიგო 5 მასტერსის ტურნირი. ჯამში საფინს ATP-ის 15 ტურნირი აქვს ერთეულებში მოგებული. საფინი ჯამში 9 კვირის განმავლობაში იკავებდა მამაკაცთა რეიტინგში პირველ ადგილს. იგი ყველაზე მაღალი მსოფლიოს პირველი ჩოგანი იყო მამაკაცთა ჩოგბურთის ისტორიაში (193 სმ.). საფინის უმცროსი და, არის ქალთა რეიტინგში ყოფილი პირველი ჩოგანი დინარა საფინა. მარატი და დინარა ერთადერთი და-ძმანი არიან, ვინც რეიტინგში პირველ ადგილებს იკავებდნენ. სანაკრებო დონეზე, მარატ საფინმა ორჯერ მოიგო დეივისის თასი რუსეთის ნაკრებთან ერთად. საფინმა კარიერა 2009 წელს დაასრულა. 2016 წელს, იგი საერთაშორისო ჩოგბურთის დიდების დარბაზში შეიყვანეს. მთავარი სტატია: მარატ საფინის სტატისტიკა და მიღწევები. საფინი ATP-ის ოფიციალურ საიტზე საფინი ITF-ის ოფიციალურ საიტზე დაარქივებული 2019-06-22 საიტზე Wayback Machine. საფინი დეივისის თასის ოფიციალურ საიტზე საფინი საერთაშორისო ჩოგბურთის დიდების დარბაზის ოფიციალურ საიტზე ↑ „Safin captures first Grand Slam“. bbc.co.uk. ციტირების თარიღი: 29 იანვარი 2018. ↑ „Safin fightback ends Hewitt dream“. bbc.co.uk. ციტირების თარიღი: 29 იანვარი 2018. ↑ „Alexander Zverev could be tennis’s next star, despite his height“. economist.com. ციტირების თარიღი: 29 იანვარი 2018. ↑ „Marat Safin looks forward to retirement after Paris defeat by Juan Martin del Potro“. telegraph.co.uk. ციტირების თარიღი: 26 ნოემბერი 2017.
ლეიტონ ჰიუიტი

ლეიტონ გლინ ჰიუიტი (ინგლ. Lleyton Glynn Hewitt; დ. 24 თებერვალი, 1981, ადელაიდა, ავსტრალია) — ავსტრალიელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი. ჰიუიტს ერთეულებში მოგებული აქვს 2 დიდი სლემის ტურნირი – 1 აშშ-ის ღია პირველობა და 1 უიმბლდონი. იგი დღემდე უკანასკნელი ავსტრალიელი მამაკაცი ჩოგბურთელია, ვინც დიდი სლემის ტურნირის მოგება მოახერხა. მან ასევე მოიგო 2 წლის შემაჯამებელი ტურნირი და 2 მასტერსი. ჯამში მას ATP-ის 30 ტურნირი აქვს ერთეულებში მოგებული. ჰიუიტი 80 კვირის განმავლობაში იკავებდა ჩოგბურთელთა რეიტინგში პირველ ადგილს. 2001 წლის ნოემბერში 20 წლის ასაკში, იგი გახდა ყველაზე ახალგაზრდა მამაკაცი ჩოგბურთელი, რომელმაც ერთეულთა რეიტინგში პირველი ადგილი დაიკავა. წყვილებში ჰიუიტმა ერთხელ მოიგო აშშ-ის ღია პირველობა. სანაკრებო დონეზე, მან ავსტრალიის ნაკრებთან ერთად ორჯერ გაიმარჯვა დეივისის თასზე. ავსტრალიელმა კარიერა 2016 წელს დაასრულა, თუმცა მან რამდენჯერმე მიიღო მონაწილეობა სხვადასხვა ტურნირების წყვილების მატჩებში, მათ შორის 2018 წლის ავსტრალიის ღია პირველობაზე. მთავარი სტატია: ლეიტონ ჰიუიტის სტატისტიკა და მიღწევები. (დ) – დახურული კორტი ლეიტონ ჰიუიტი Twitter-ზე ჰიუიტი ATP-ის ოფიციალურ საიტზე ჰიუიტი ITF-ის ოფიციალურ საიტზე დაარქივებული 2017-01-28 საიტზე Wayback Machine. ჰიუიტი დეივისის თასის ოფიციალურ საიტზე ↑ „Hewitt destroys Sampras dream“. bbc.co.uk. ციტირების თარიღი: 29 იანვარი 2018. ↑ „Awesome Hewitt wins Wimbledon“. bbc.co.uk. ციტირების თარიღი: 29 იანვარი 2018. ↑ „Australian Open: Lleyton Hewitt's singles career ends with loss“. bbc.com. ციტირების თარიღი: 26 ნოემბერი 2017.
Poppy (მომღერალი)

Poppy (ნამდვილი სახელი მორაია როუზ პერეირა; დ. 1 იანვარი, 1995, ბოსტონი, მასაჩუსეტსი, აშშ) — ამერიკელი მომღერალი, სიმღერების ავტორი, მსახიობი და მოცეკვავე. მუსიკალური კარიერის დასაწყებად 2014 წელს გადავიდა ლოს-ანჟელესში, სადაც კონტრაქტი გააფორმა სიმღერების ხმისჩამწერ ლეიბლ Island Records-თან. 2016 წელს გამოუშვა პირველი ალბომი Bubblebath და დაირქვა სახელი That Poppy. მორია როუზ პერეირა დაიბადა ბოსტონში, მასაჩუსეტსში. ბავშვობაში დაკავებული იყო ცეკვით და სურდა გამხდარიყო საცეკვავო კოლექტივის Rockettes-ის წევრი. მორიას მამა იყო ერთ-ერთი ჯგუფის დრამერი და ადრეულ ასაკში ის თვალყურს ადევნებდა მათ შესრულებას. როდესაც მას 14 წელი შეუსრულდა მორიას მამამ სამსახური შეიცვალა და მისი მთელი ოჯახი ნეშვილში გადავიდა. 15 წლის ასაკში პოპიმ დატოვა სახლი და კარიერის დასაწყებად გადავიდა ლოს-ანჟელესში. 2014 წლამდე პოპი მღეროდა სხვადასხვა სოციალური მედიის ფესტივალებზე, მათ შორის VidCon-ზე 2012 წლის ივნისში და DigiTour-ზე 2013 წლის ივნისში. 2012 წელს მის მეგობრებთან ერთად ჯგუფ HeyHeyhihello-ში შეასრულა ჯგუფების Of Monsters and Men-ის და „MGMT“-ის სიმღერების „Kids“-ის და „Little Talks“-ის ქავერ ვერსიები. მთავარი სტატია: Poppy-ს დისკოგრაფია. Poppy.Computer (2017) Am I a Girl? (2018) I Disagree (2020) Flux (2021) შეგიძლიათ იხილოთ მედიაფაილები თემაზე „Poppy“ ვიკისაწყობში. პოპის YouTube-ის არხი Business Insider ↑ Mad Decent. Mad Decent Media. დაარქივებულია ორიგინალიდან — 1 ივლისი 2017. ციტირების თარიღი: 22 May 2017. ↑ Pandell, Lexi. „Welcome to Poppy’s World“. WIRED (ინგლისური). ციტირების თარიღი: 2017-10-19. ↑ Hunt, Elle. (December 11, 2017) Poppy is a disturbing internet meme seen by millions. Can she become a pop sensation?. ↑ Niko. (March 1, 2016) That Poppy Talks 'Princesses, Unicorns, and Real Life Experiences' with Niko. დაარქივებულია ორიგინალიდან — აგვისტო 16, 2016. ციტირების თარიღი: იანვარი 29, 2018. ↑ Brooke, Eliza. Parsing the Aesthetics of That Poppy, Pop Singer and Internet Enigma (April 11, 2016). ციტირების თარიღი: July 15, 2016. ↑ TBT Introducing That Poppy. დაარქივებულია ორიგინალიდან — 2017-07-31. ↑ Staff. YouTube Stars Poppy & Sam Pepper Chat New Music, Translate Phrase "Turnt Up" (June 11, 2013). ციტირების თარიღი: March 14, 2017. ↑ isayheyhihello (2012-06-17), Little Talks - Of Monsters & Men / HEYHIHELLO, https://www.youtube.com/watch?v=iAlyw49y_-Y&feature=youtu.be. წაკითხვის თარიღი: 2017-10-20 ↑ isayheyhihello (2012-05-04), KIDS / MGMT / HEYHIHELLO, https://www.youtube.com/watch?v=T4MwP3353BU. წაკითხვის თარიღი: 2017-05-25 ↑ YouTube en. ციტირების თარიღი: 2017-05-25
ერქვანი

ერქვანი — ერთ-ერთი უძველესი სახვნელი იარაღი; იყენებდნენ ანეულის გადასახნავად. შედგება მხრის, ხელნის, კბილას, ხმალასა და სახნისაგან. გავრცელებული იყო უმთავრესად აღმოსავლეთ საქართველოში. ეთნიკურ ყოფაში შემოინახა ქვემო ქართლში, ჯავახეთსა და მესხეთში. თუშეთში, იმერეთსა და გურიაში ერქვანს უწოდებდნენ გუთნის ხელნა-სახელურს, რაზედაც ხვნის პროცესში გუთნისდედას ხელი ეკიდა და მართავდა გუთანს. სულხან-საბა ორბელიანი განმარტავს შემდეგნაირად: ჯალაბაძე გ., ენციკლოპედია „საქართველო“, ტ. 3, თბ., 2014. — გვ. ?. ჩიტაია გ., ეთნოგრაფიული მოგზაურობიდან აღბულადის რაიონში, «საქართველოს მუზეუმის მოამბე», 1928, ტ., 4; ჯალაბაძე გ., აღმოსავლეთ საქართველოს სამიწათმოქმედო იარაღების ისტორიიდან, თბ., 1960; ↑ სულხან-საბა ორბელიანი, „ლექსიკონი ქართული“, ტ. 1, თბ., 1991, გვ. 175
ჰემუნდი

ჰემუნდი (ინგლ. Heahmund, ლათ. Heamundus; გ. 871) — შუა საუკუნეების შერბორნის ეპისკოპოსი. იგი აკურთხეს 867 ან 868 წელს. დაიღუპა 871 წლის მარტში, მარტონის ბრძოლაში. ჰემუნდი რომის კათოლიკური და აღმოსავლეთის მართლმადიდებლური ეკლესიების წმინდანია. (1996) Handbook of British Chronology, Third revised, Cambridge: Cambridge University Press. ISBN 0-521-56350-X.  Keynes, Simon; Lapidge, Michael (2004) Alfred the Great: Asser's Life of King Alfred and Other Contemporary Sources, King Old English collection. England: Penguin Classics. ISBN 0140444092.  ჰემუნდი დაარქივებული 2018-01-20 საიტზე Wayback Machine. Prosopography of Anglo-Saxon England-ზე. ↑ Scriptores rerum danicarum medii aevi Volume 9 ↑ Fryde, et al. Handbook of British Chronology p. 222 ↑ Keynes, et al. Alfred the Great: Asser's Life of King Alfred and Other Contemporary Sources p. 243 ↑ В, Левицький В. В. , Соловйова О.. Антологія англійської мови: тексти з коментарями, вправи та етимологічний словник [англ.: Навчальний посібник] (en). Нова Книга. ISBN 9789663823676.
ერწახვი

ერწახვი, ერცახუ — მწვერვალი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს აფხაზეთის კავკასიონის მთავარ წყალგამყოფ ქედზე, საქართველოსა და რუსეთის ყარაჩაი-ჩერქეზეთის საზღვარზე, მდინარე აქსაუთის (ყუბანის სისტემა) სათავეებში, სიმაღლე ზღვის დონიდან 3910 მ. აგებულია კამბრიულისწინა და ქვედაპალეოზოური კრისტალური ფიქლებით. ჩრდილოეთი კალთა დამრეცია, სამხრეთი — ციცაბო. ერწახვის სამხრეთი კალთის 2 მყინვარი ასაზრდოებს მდინარე ჩხალთის მარცხენა შენაკადებს. დამახასიათებელია სუბნივალური და ნივალური ლანდშაფტი. ძიძიგური ი., ენციკლოპედია „საქართველო“, ტ. 3, თბ., 2014. — გვ. 94.
ივრის აღკვეთილი

ივრის აღკვეთილი — დაცული ტერიტორია აღმოსავლეთ საქართველოში. მდებარეობს სიღნაღის მუნიციპალიტეტში. დაარსდა 1965 წელს. მისი ფართობი შეადგენს 1336 ჰექტარს. ივრის აღკვეთილში დაცულია მდინარე ივრის პირას მდებარე ჭალის ტყე. გავრცელებულია ქართული ზამბახი, ეიხლერის ტიტა, კოწახური, იალღუნი, ბერწყენა, საკმლის ხე, ღვია, წალის მუხა, ჯაგრცხილა, ძეძვი და სხვ. ძუძუმწოვრებიდან აქ გვხვდება გარეული ღორი, მგელი, წავი, ლელიანის კატა და სხვა. ფინველებიდან — ხოხობი, დურაჯი, კაკაბი, ფასკუნჯი, ორბი, ტყის ბუ, ჩეულებრივი კირკიტა. ქვეწარმავლებიდან — ხმელთაშუაზღვისპირული კუ, გიურზა. ივრის აღკვეთილი — საქართველოს პარლამენტის ეროვნული ბიბლიოთეკა
ჰაზირა

ჰაზირა (ნამდვილი სახელი და გვარი აბრამ აბრამოვი; დ. 1845, შულავერი — გ. 12 იანვარი, 1922, თბილისი) — თბილისელი მგოსანი, დაირის დაკვრის ოსტატი, აშუღი. ეროვნებით სომეხი, საიათნოვას ცნობილი მემკვიდრე. ჰაზირას პოეზიისათვის დამახასიათებელია პატრიოტული და სოციალური თემატიკა. როგორც ამქრის უსტაბაშს, ჰაზირას არაერთი შეგირდი დაულოცავს ოსტატად. ისინი დადიოდნენ საქართველოს დაბა-სოფლებში და ავრცელებდნენ თავისი მასწავლებლის სიმღერებს, რომელთაგან აღსანიშნავია „აღზდექ, თამარ დედოფალო, შენთვის ტირის საქართველო“, „სადაც არის გათენდება, აღზდექ, მუშავ, შენ!“ და სხვა. ქართულ თეატრში წარმოდგენის აქტებს შორის ჰაზირას „დარფა“ უკრავდა და მღეროდა პიესის შესაბამის ლექსებს, რითაც აძლიერებდა წარმოდგენის ემოციურ ზეგავლენას. ჩხიკვაძე გ., ქართული საბჭოთა ენციკლოპედია, ტ. 11, თბ., 1987. — გვ. 587. აშუღი ჰაზირა
ერწო

საკუთარი სახელი ერწო შეიძლება აღნიშნავდეს: ერწო — ისტორიულ-გეოგრაფიული მხარე საქართველოში ერწო — უღელტეხილი საქართველოში ერწო — სოფელი ჯავის მუნიციპალიტეტში ერწო — ტბა ჯავის მუნიციპალიტეტში ერწოს ქუჩა — ქუჩა თბილისში, ნაძალადევის რაიონში
ემოციურობა

ემოციურობა — ემოციის ქცევითი და ფიზიოლოგიური მახასიათებელი. ემოციურობა არის ადამიანის ემოციური რეაქტიულობის საზომი, რომელსაც ის სტიმულის საპასუხოდ ავლენს. ემოციური პასუხების უმეტესობა სხვა ადამიანებმა შეიძლება შეამჩნიონ, თუმცა ზოგიერთი ემოციური რეაქცია მხოლოდ იმ ადამიანისთვისაა შესამჩნევი, რომელიც თავად განიცდის მას. მარტივად შესამჩნევ ემოციურ პასუხებს (მაგ., ღიმილს) მხოლოდ ერთი მნიშვნელობა არ აქვს. ღიმილი შეიძლება როგორც ბედნიერებას, ასევე ღელვას გამოხატავდეს; შეჭმუხნული წარბები შეიძლება გამოხატავდეს როგორც გაბრაზებას, ასევე სევდას და ა.შ. ემოციურობას ხშირად იყენებენ ფსიქოლოგი მკვლევრები, რომ კვლევებისთვის განმარტონ ემოცია. სახის გამომეტყველებები ღიმილი წარბების შეკვრა შუბლის შეჭმუხვნა აწეული წარბები გაფართოებული თვალები ფიზიოლოგიური პასუხი კუნთების დაჭიმვა გულის რითმის აჩქარება ოფლიანობა გულისრევა ციებ-ცხელება კუჭ-ნაწლავის ტრაქტი დაკვირვებადი ქცევა მზერის არიდება თავის არიდება აღელვება მოუსვენრობა ქოშინი ↑ (1992) Emotion and gender: Constructing meaning from memory. London, England: Sage Publications, გვ. 16–18.  ↑ (2000) Gender differences in nonverbal communication of emotion. United Kingdom: Cambridge University Press, გვ. 97–117.  ↑ (2001) The Penguin Dictionary of Psychology. Penguin Books. ISBN 0-14-051451-1.  ↑ Darwin, Charles (1872). The expression of the emotions in man and animals.. London, England, გვ. 278–309.
ათელჰეიჰი

ათელჰეიჰი (ინგლ. Æthelheah) — შუა საუკუნეების შერბორნის ეპისკოპოსი. ათელჰეიჰი აკურთხეს 867-868 წლებში. გარდაიცვალა 879-889 წლებს შორის. (1996) Handbook of British Chronology, Third revised, Cambridge: Cambridge University Press. ISBN 0-521-56350-X.  ათელჰეიჰი დაარქივებული 2020-11-03 საიტზე Wayback Machine. Prosopography of Anglo-Saxon England-ზე ↑ Fryde, et al. Handbook of British Chronology p. 222